אוליבר ויליאמסון

אוליבר ויליאמסון (באנגלית: Oliver Eaton Williamson; 27 בספטמבר 1932 – 21 במאי 2020) היה חוקר כלכלה אמריקאי, שהתמקד בתחום עלות עסקאות. ויליאמסון היה חתן פרס נובל לכלכלה לשנת 2009 על ניתוחיו בתחום הכלכלה הארגונית ובמיוחד ביחס לגבולות החברה הכלכלית. את הפרס הוא חלק עם אלינור אוסטרום.

קורות חייו 
ויליאמסון סיים לימודי תואר ראשון במינהל בבית הספר למנהל במכון הטכנולוגי של מסצ'וסטס בשנת 1955. הוא סיים תואר שני במנהל עסקים (MBA) באוניברסיטת סטנפורד בשנת 1960 ותואר דוקטור באוניברסיטת קרנגי מלון בשנת 1963. בין השנים 1965–1983 הוא לימד באוניברסיטת פנסילבניה ובשנים 1983 עד 1988 באוניברסיטת ייל. מאז שנת 1988 הוא שימש פרופסור במנהל עסקים, כלכלה, ומשפטים באוניברסיטת קליפורניה בברקלי. לאחר פרישתו היה במעמד פרופסור אמריטוס בבית הספר לעסקים באותה אוניברסיטה.

התמקדותו במחקר על עלות עסקאות הובילה את ויליאמסון להבחנה בין משא ומתן מסחרי החוזר על עצמו, מקרה אחר מקרה, לבין חוזים תלויי-יחס. לדוגמה, רכישות חוזרות ונשנות של פחם בשוק הסחורות על ידי חברת חשמל, על בסיס יומי או שבועי כדי לענות על הדרישה בצריכת אנרגיה, מייצגת משא ומתן מסחרי החוזר על עצמו, מקרה אחר מקרה. אולם, לאורך הזמן ייתכן וייווצרו יחסים מתמשכים בין חברת החשמל לבין קניין מסוים. עקב עובדה זו לבדה ישתנה האופי הכלכלי של העסקאות ויהפוך תלוי-יחס. כלכלנים חוקרים אחרים בחנו באופן אמפירי את תאוריית עלות-עסקה של ויליאמסון.

ויליאמסון נפטר ב-21 במאי 2020.

ספריו
 Markets and Hierarchies: Analysis and Antitrust Implications, 1975. 
 The Economic Institutions of Capitalism, 1985. 
 The Nature of the Firm: Origins, Evolution, and Development (co-edited with Sidney Winter), 1991. 
 The Mechanisms of Governance, 1996.

קישורים חיצוניים

 

 יצחק ספורטא, על רציונליות מוגבלת ואופורטיוניזם, העוקץ, 13 באוקטובר 2009

הערות שוליים

כלכלנים אמריקאים
זוכי פרס נובל לכלכלה
סגל אוניברסיטת פנסילבניה
סגל אוניברסיטת קליפורניה בברקלי
סגל אוניברסיטת ייל
בוגרי המכון הטכנולוגי של מסצ'וסטס
בוגרי אוניברסיטת קרנגי מלון
אמריקאים שנולדו ב-1932
אמריקאים שנפטרו ב-2020